Karang sebuah tulisan dalam bahasa Betawi yang bernada deskriptif dan panjangnya 1 paragraf.

Suntêr Jaya adalah salèh atu kêlurahan nyang têrlêtak di Kêcamatan Tanjung Priok, Kotè Jakarta Utara, Propinsi DKI Jakarta, dêngan lêga wilayah sêkitar 4,58 km². Zaenuddin H. M. nêrangin dalêm bukunyè “212 Asal-Usul Djakarta Tèmpo Doeloe” sêtêbêl 377 halaman nyang ditêrbitin Ufuk Press padè Oktober 2012 bahwa namè Suntêr diyakinin bêrasal dari namè Sungèi Suntêr nyang alirannyè ngêliwatin wilayah ntu. Tapi, kêmungkinan jugè diambil dari kondisi sungèi padè masa lalu nyang aèrnyè ngalir amat dêrês. Katè 'dêrês' jugè disêbut ‘santêr’ atau ‘bantêr’ nyang bêarti ‘gasik’. Daèrah Suntêr mêrupakan salèh atu kawasan nyang dikêmbangin dêngan sistim otorita amè ditêtêpin ngêjadi pusat pêrgudangan Kotè Jakarta karna lêtaknyè dêkêt dari Pêlabuhan Samudra Tanjung Priok.